Blaze7451/Wiki-th-20250601 huggingface dataset:
ตฤศลา

ตฤศลา หรือ ปริยการิณี เป็นพระมารดาของพระมหาวีระ ตีรถังกรลำดับที่ 24 และสุดท้ายของศาสนาเชน เป็นพระมเหสีของสิทธารถะแห่งกุนทครามะ (ปัจจุบันอยู่ในรัฐพิหาร ประเทศอินเดีย)p=52 เรื่องราวของพระองค์ปรากฏอยู่ในเอกสารเชน

**พระประวัติ**
ตฤศลาประสูติในวรรณะกษัตริย์ ใน อุตตรปุราณะ และ ศลากาปุรุษะ กล่าวถึงกษัตริย์เชฏกะแห่งเวสาลี มีพระราชโอรสสิบพระองค์ และพระราชธิดาเจ็ดพระองค์  พระราชธิดาพระองค์ใหญ่ชื่อปริยการิณี (คือตฤศลา) เสกสมรสกับสิทธารถะ แต่แฮร์มัน จาโกบี นักภารตวิทยาชาวเยอรมัน ระบุว่าตฤศลาน่าจะเป็นพระขนิษฐาของเชฏกะมากกว่าp=52 ทั้งนี้ภรรยาคนที่สามของเชฏกะชื่อเกษมะ เป็นธิดาของผู้นำตระกูลมัทระแห่งปัญจาบ พระขนิษฐาของตฤศลาส่วนใหญ่ไปเป็นมเหสีกษัตริย์หัวเมืองใหญ่ต่าง ๆ มีพระองค์หนึ่งเป็นมเหสีพระเจ้าพิมพิสาร และมีพระขนิษฐาคนหนึ่งออกบำเพ็ญพรตตามคติเชน
ทั้งตฤศลาและสิทธารถะนับถือพระปารศวนาถ ตีรถังกรลำดับที่ 23 เอกสารเชนระบุว่าตฤศลาทรงครรภ์ได้เก้าเดือนกับอีกเจ็ดวันครึ่งจึงประสูติกาลพระโอรสตรงกับคริสต์ศตวรรษที่ 8 ส่วนเอกสารฝ่ายเศวตามพรระบุว่าเทวนันทา มเหสีวรรณะพราหมณ์ทรงครรภ์มาแต่เดิม พระอินทร์จึงใช้อำนาจวิเศษย้ายพระกุมารไปสู่พระครรภ์ตฤศลาแทน สาเหตุก็เพราะตีรถังกรทุกพระองค์ล้วนบังเกิดในวรรณะกษัตริย์เท่านั้น

**สุบินนิมิตอันเป็นมงคล**
ตฤศลาทรงสุบินนิมิต
ก่อนประสูติกาลตฤศลามีสุบินนิมิตถึงสิ่งมงคล เอกสารว่าทิคัมพรระบุว่ามี 16 ประการ ส่วนเอกสารเศวตามพรระบุว่ามีเพียง 14 ประการเท่านั้น เมื่อตฤศลาตื่นบรรทม ก็ได้ทูลสวามีถึงนิมิตมงคลp=47 ในวันถัดมาสิทธารถะจึงเรียกให้โหรหลวงเข้าเฝ้าเพื่อทำนายนิมิตของตฤศลา ซึ่งโหรทั้งหลายจึงกราบทูลว่าพระราชโอรสที่จะประสูติจะเป็นผู้เข้มแข็งกล้าหาญ และเปี่ยมด้วยคุณธรรม
โดยสิ่งมงคลที่ปรากฏในสุบินนิมิตของตฤศลามีดังนี้

**เชิงอรรถ**
 อ้างอิง
 บรรณานุกรม- accessdate=1 September 2015 
*isbn=81-7017-208-X 
หมวดหมู่:ราชวงศ์อินเดีย
หมวดหมู่:สมเด็จพระราชินี
หมวดหมู่:ศาสนาเชน
วอลเลย์บอลหญิงในโอลิมปิกฤดูร้อน 2020 รอบคัดเลือก โซนยุโรป

การแข่งขันวอลเลย์บอลหญิงในโอลิมปิกรอบคัดเลือกโซนยุโรป 2020 เป็นการแข่งขันวอลเลย์บอลในทวีปยุโรปเพื่อคัดเลือกทีมวอลเลย์บอลหญิงเข้าแข่งขันโอลิมปิกฤดูร้อน 2020 ซึ่งอยู่ภายใต้การดูแลของสหพันธ์วอลเลย์บอลระหว่างประเทศ และสมาพันธ์วอลเลย์บอลยุโรป โดยจะมีเพียงหนึ่งทีมที่ผ่านการคัดเลือกเข้าแข่งขันรอบสุดท้ายในการแข่งขันกีฬาโอลิมปิกฤดูร้อน 2020 จะมีกำหนดจัดขึ้นที่อาเพลโดร์น ประเทศเนเธอร์แลนด์ ระหว่างวันที่ 5–12 มกราคม ค.ศ. 2020

**การแบ่งกลุ่ม**
เนเธอร์แลนด์ประเทศเจ้าภาพและอีกเจ็ดอันดับแรกจากการจัดอันดับทวีปยุโรป ณ วันที่ 9 กันยายน ค.ศ. 2019 ซึ่งยังไม่ผ่านคัดเลือกเข้าโอลิมปิกฤดูร้อน 2020 จะได้สิทธิ์เข้าร่วมในการแข่งขันรอบคัดเลือกนี้ การแบ่งกลุ่มของแต่ละกลุ่มโดยใช้วิธีสลับฟันปลาจากอันดับทวีปยุโรป โดยตัวเลขในวงเล็บเป็นลำดับจากอันดับทวีปยุโรป

**สนามแข่งขัน**

**การตัดสินลำดับจากผลการแข่งขัน**
# จำนวนแมทช์ที่ชนะ
# คะแนน
# อัตราส่วนเซตที่ชนะต่อแพ้
# อัตราส่วนคะแนนที่ทำได้ในแมตช์ต่อคะแนนที่เสีย
# ผลการแข่งขันจากแมชท์สุดท้ายของทีมที่ทำการแข่งขันด้วยซึ่งเป็นทีมเดียวกัน
แมตช์ที่แข่งขัน 3–0 หรือ 3–1  ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน

**รอบแรก**
เวลาการแข่งขันในท้องถิ่น (UTC+01:00)

**กลุ่มเอ**


**กลุ่มบี**

**รอบสุดท้าย**
เวลาการแข่งขันในท้องถิ่น (UTC+01:00)

**รอบรองชนะเลิศ**

**รอบชิงชนะเลิศ**

**อันดับการแข่งขัน**

**ดูเพิ่ม**
 วอลเลย์บอลหญิงในโอลิมปิกฤดูร้อน 2020 รอบคัดเลือก- วอลเลย์บอลชายในโอลิมปิกฤดูร้อน 2020 รอบคัดเลือก โซนยุโรป

**อ้างอิง**

**แหล่งข้อมูลอื่น**
  สหพันธ์วอลเลย์บอลระหว่างประเทศ – เว็บไซต์อย่างเป็นทางการ
หมวดหมู่:กีฬาวอลเลย์บอลในโอลิมปิกฤดูร้อน 2020
หมวดหมู่:วอลเลย์บอลในปี พ.ศ. 2563
ไก่ทอดเกาหลี

ไก่ทอดเกาหลี (Korean fried chicken) มักเรียกว่า ชีคิน (치킨 "ชิกเกน" ในภาษาอังกฤษ) หมายถึงไก่ทอดหลากหลายชนิดจากเกาหลีใต้รวมถึง ไก่ทอดแบบทั่วไป ฮูราอีดือชีคิน (후라이드 치킨 "ไก่ทอด" ในภาษาอังกฤษ) และแบบเผ็ด ยังนย็อมชีคิน (양념 치킨 "ไก่ปรุงรส") ในเกาหลีใต้ ไก่ทอดเป็นทั้งเมนูเรียกน้ำย่อย อันจู (อาหารที่เสิร์ฟและทานพร้อมเครื่องดื่ม) หรือกินเป็นของว่างหลังอาหาร
ไก่ทอดเกาหลีแตกต่างจากไก่ทอดทั่วๆไป เพราะทอดสองครั้ง หนังจึงกรอบและมันเยิ้มน้อย ไก่ปรุงรสด้วยเครื่องเทศ น้ำตาล และเกลือทั้งก่อนและหลังการทอด ร้านไก่ทอดเกาหลีมักใช้ไก่ขนาดเล็กหรือกลาง และใช้ไก่ที่อายุน้อยซึ่งจะมีเนื้อนุ่มมากขึ้น หลังจากการทอดไก่แล้ว มักจะทาซอสโดยใช้แปรงเคลือบไก่ให้ทั่วหนัง ของที่มักจะเสิร์ฟพร้อมไก่ทอดเกาหลีคือ หัวไชเท้าดอง เบียร์ และโชจู

**ประวัติ**
การทอดไก่ในเกาหลีเริ่มต้นในช่วงสงครามเกาหลี เมื่อทหารอเมริกันที่ประจำการในเกาหลีใต้ช่วงปลายคริสต์ทศวรรษ 1940 และต้นคริสต์ทศวรรษ 1950 เดิมทีชาวเกาหลีมักบริโภคไก่ด้วยการนึ่ง และจะมาในน้ำซุป โดยรูปแบบนี้เปลี่ยนไปเมื่อชาวอเมริกันเริ่มวางแผงขายไก่ทอดอาหารอเมริกัน โดยเน้นขายที่สี่พื้นที่ ได้แก่ โซล, ปูซาน, พย็องแท็ก และซงทัน
การกินไก่ทอดแบบสมัยใหม่ เริ่มขึ้นในเกาหลีช่วงปลายคริสต์ทศวรรษ 1960 เมื่อมีการขายไก่ย่างบนเตาอบไฟฟ้าที่มย็องดงย็องยังเซ็นเตอร์ในโซล
แฟรนไชส์ไก่ทอดเกาหลีร้านแรกก่อตั้งโดย ยู ซ็อก-โฮ ใน ค.ศ. 1997 ชื่อ ลิมส์ชิกเกน ตั้งอยู่ในห้างสรรพสินค้าชินเซแก โซล ยูกล่าวว่าแนวคิดของเขาในการขายไก่ทอดชิ้นเล็กเริ่มใน ค.ศ. 1975 เมื่อเขาไปศึกษาต่อที่ต่างประเทศในสหรัฐ  
เขาเริ่มทอดไก่ที่นั่น และได้รับรางวัลจากการสร้างเมนู 'ไก่โสม' เขาเริ่มต้นธุรกิจในเกาหลีด้วยการขายไก่ทอดหกชิ้นในระหว่าง 280 ถึง 330 วอน และขายได้มากกว่า 900 ชิ้นตลอดการงานของเขา
การเคลือบซอสเผ็ดหรือที่รู้จักกันในชื่อ ยังนย็อมชีคิน เริ่มต้นขึ้นใน ค.ศ. 1982 โดย ยัง ฮี-คว็อน ซึ่งขณะนั้นเปิดร้านเพลีคานาชิกเกน ที่แทจ็อน เขาสังเกตเห็นว่าลูกค้าในร้านอาหารของเขา กำลังเผชิญกับการเคี้ยวไก่ที่แข็ง และหนังไก่ที่ขูดเพดานปาก หยางจึงตัดสินใจเปลี่ยนไก่ทอดแบบดั้งเดิม โดยทำให้หนังของไก่นิ่มและเอาใจลูกค้าเกาหลีมากขึ้นโดยทำซอสหวานและเผ็ด ยังกล่าวว่า แรกเริ่ม ยังนย็อมชีคิน มีรสเผ็ดก็จริง แต่เขาไม่ได้ใส่โคชูจังเป็นหนึ่งในส่วนผสมที่หมักไว้
เนื่องจากความอิ่มตัวของตลาดในเกาหลี ทำให้ในช่วงไม่กี่ปีที่ผ่านมา ร้านไก่ทอดรายใหญ่หลายแห่งของเกาหลี เช่น เม็กซิกันชิกเกน, เจเนซิสบีบีคิว, เคียวโชนชิกเกน และเพลีคานาชิกเกน ได้ขยายร้านไปยังสหรัฐ, จีน, แคนาดา และเอเชียตะวันออกเฉียงใต้

**ความหลากหลาย**

**ตามการปรุงรส**
 ฮูราอีดือชีคิน (후라이드 치킨; huraideu-chikin "ไก่ทอด") – มักจะเรียกง่าย ๆ ว่า ฮูราอีดือ (후라이드; huraideu) เป็นไก่ทอดทั่วไป- ยังนย็อมชีคิน (양념 치킨; yangnyeom-chikin "ไก่ปรุงรส") – ไก่ทอดที่เคลือบซอสหวานและเผ็ดที่ปรุงด้วยโคชูจัง- พันบัน (반반; Banban "ครึ่ง-ครึ่ง") – หมายถึงการเสิร์ฟไก่แบบปรุงรสครึ่งหนึ่ง ธรรมดาครึ่งหนึ่ง- คันจังชีคิน (간장 치킨; ganjang-chikin "ไก่ซอสถั่วเหลือง") – ไก่ทอดเคลือบที่เคลือบซอสหวานและเผ็ดที่ปรุงด้วยซอสถั่วเหลือง ซึ่งมักจะใส่กระเทียมด้วย - พาดัก (파닭; Padak "ไก่ทอดต้นหอม") – ไก่ทอดที่ราดด้วยต้นหอมซอยบาง ๆ

**ตามรูปแบบ**
 ทงดัก (통닭 "ไก่ทั้งตัว") – ไก่ทอดทั้งตัวด้วยน้ำมัน- ซุนซัลชีคิน (순살 치킨 "ไก่เนื้อล้วน") – ไก่ไม่มีกระดูก

**อ้างอิง**
หมวดหมู่:ไก่ทอด
หมวดหมู่:อาหารทอดในน้ำมันท่วม
หมวดหมู่:อาหารเกาหลี
หมวดหมู่:ผู้ได้รับเครื่องราชอิสริยาภรณ์ ม.จ.ก. (ฝ่ายใน)

หมวดหมู่:ผู้ได้รับเครื่องราชอิสริยาภรณ์ ม.จ.ก.
หมวดหมู่:ผู้ได้รับเครื่องราชอิสริยาภรณ์ ม.จ.ก. (ฝ่ายหน้า)

หมวดหมู่:ผู้ได้รับเครื่องราชอิสริยาภรณ์ ม.จ.ก.
ฟุตบอลชิงแชมป์สโมสรโลก 2019

ฟุตบอลชิงแชมป์สโมสรโลก 2019 หรือ ฟีฟ่าคลับเวิลด์คัปกาตาร์ 2019 พริเซ็นทิดบายอาลีบาบาคลาวด์ ตามชื่อของผู้สนับสนุน เป็นการแข่งขันฟุตบอลชิงแชมป์สโมสรโลกครั้งที่ 16 จัดขึ้นโดยฟีฟ่า ซึ่งจะมีทีมที่เป็นแชมป์ของการแข่งขันฟุตบอลถ้วยของทวีปทั้ง 6 ทวีปมาแข่งขัน เช่นเดียวกับทีมแชมป์ลีกจากประเทศเจ้าภาพ โดยครั้งนี้จัดขึ้นที่ประเทศกาตาร์ ระหว่างวันที่ 11 และ 21 ธันวาคม พ.ศ. 2562 ในสนามแข่งขันสามแห่งในกรุงโดฮา

**สโมสรที่เข้าแข่งขัน**
ด้านล่างนี้คือทีมเจ็ดทีมที่ได้สิทธิ์เข้าแข่งขันรายการนี้
หมายเหตุ

**สนามแข่งขัน**
ฟีฟ่าได้ประกาศชื่อสนามสามแห่งที่ใช้สำหรับการแข่งขันเมื่อวันที่ 30 กันยายน พ.ศ. 2562 สนามกีฬาทั้งสามตั้งอยู่ในกรุงโดฮา โดยสนามกีฬาญาซิม บิน ฮะมัดและสนามกีฬานานาชาติเคาะลีฟะฮ์เคยเป็นสถานที่จัดการแข่งขันเอเชียนคัพ 2011 (สนามหลังใช้จัดนัดชิงชนะเลิศ) ส่วนสนามกีฬาเอ็ดดูเคชันซิตีซึ่งสร้างขึ้นใหม่และจะเป็นสถานที่จัดการแข่งขันนัดชิงชนะเลิศ จะเป็นสถานที่จัดการแข่งขันแห่งหนึ่งของฟุตบอลโลก 2022 ด้วย เช่นเดียวกับสนามกีฬานานาชาติเคาะลีฟะฮ์ เมื่อวันที่ 7 ธันวาคม พ.ศ. 2562, ฟีฟ่าได้ย้ายสามนัดทั้งหมด (รอบรองชนะเลิศนัดที่สองในวันที่ 18 ธันวาคม และนัดชิงอันดับ 3 และนัดชิงชนะเลิศในวันที่ 21 ธันวาคม) นั้นเป็นเนื่องจากจะลงเล่นที่ สนามกีฬาเอ็ดดูเคชันซิตี เปลี่ยนเป็น สนามกีฬานานาชาติเคาะลีฟะฮ์ หลังจากเปิดใช้งานของสนามกีฬาเอ็ดดูเคชันซิตีนั้นถูกเลื่อนไปเป็นช่วงต้นปี 2020.

**ผู้เล่น**

**นัด**
เวลาทั้งหมดเป็นเวลามาตรฐานอาระเบีย (UTC+3)

**รอบแรก**

**รอบสอง**
----

**นัดชิงอันดับ 5**

**รอบรองชนะเลิศ**
----

**นัดชิงอันดับ 3**

**รอบชิงชนะเลิศ**

**อันดับดาวซัลโว**
หมายเหตุ: ผู้เล่นที่อยู่ใน ตัวหนา คือยังอยู่ในระบบการแข่งขัน.
1 การทำเข้าประตูตัวเอง
*KSA Ali Al-Bulaihi (อัล-ฮิลาล, ในนัดที่พบกับ ฟลาเม็งกู)

**รางวัล**
รางวัลด้านล่างนี้ได้รับเมื่อสิ้นสุดการแข่งขัน. มุฮัมมัด เศาะลาห์ ของ ลิเวอร์พูล ชนะรางวัล ลูกบอลทองคำ, จากผู้สนับสนุนโดย อาดิดาส, ซึ่งได้รับรางวัลร่วมกับรางวัลผู้เล่นยอดเยี่ยมประจำทัวร์นาเมนต์ อาลีบาบา คลาวด์.

**อ้างอิง**

**แหล่งข้อมูลอื่น**

หมวดหมู่:ฟุตบอลชิงแชมป์สโมสรโลก
หมวดหมู่:การแข่งขันฟุตบอลนานาชาติที่ประเทศกาตาร์เป็นเจ้าภาพ
โอวเผิง

ไฟล์:Utagawa Kuniyoshi - 水滸傳 - 歐鵬.jpg|thumb|333x333px|โอวเผิง วาดโดย อุตะงาวะ คุนิโยชิ
โอวเผิง (จีนตัวเต็ม : 歐鵬 / อังกฤษ : Ou Peng) สำเนียงแต้จิ๋วคือ อาวเผ็ง เป็นตัวละครสมมุติจากซ้องกั๋ง มีฉายาว่า อีนทรีทองผยองเมฆ (จีน : 摩雲金翅 / อังกฤษ : Golden Wings Brushing Against the Clouds) เป็นผู้กล้าอันดับที่ 48 ของเขาเหลียงซาน และเป็นคนที่ 12 ในตำแหน่ง 72 สหายดิน
เขาเกิดในตระกูลทหารที่เมืองหวงโจว (黃州 ท.อึงจิว ; ปัจจุบันคือเมืองหวงกัง มณฑลเหอเป่ย) บรรพบุรุษของเขารับราชการเป็นทหารรักษาพระองค์มาหลายชั่วอายุคน แม้ว่าในตอนแรก เขาได้ทำงานตามรอยบรรพบุรุษของเขา แต่แล้วเขาก็ทิ้งอาชีพทหารหลังจากทะเลาะกับหัวหน้าของเขา เขาตัดสินใจไปเป็นหัวหน้าโจรที่เขาประตูเหลือง (黃門山 ท.เขาอึงบุนซัว) ร่วมกับ เจี่ยงจิ้ง หม่าหลิน และ เถาจงว่าง
หลังจากที่เฉาไก้และพวก ได้ทำการช่วยซ่งเจียง ให้รอดตายจากการประหารที่เมืองกังจิว (江州 ; ปัจจุบันคือเมืองจิ่วเจียง มณฑลเจียงซี) และได้เดินทางผ่านเขาอึงบุนซัว โอวเผิงและอีก 3 คน ได้ขอเข้าร่วมกับเหลียงซาน ซึ่งซ่งเจียงก็อนุมัติตามคำขอ ในช่วงการรบที่บ้านสกุลจู้ (祝家村 ท.จอกเกจึง) เขาได้เข้ารบกับนางหู่ซานเหนียงอย่างดุเดือด แม้ว่าเขาจะเอาชนะนางไม่ได้ แต่ก็ได้แสดงฝีมือการรบให้ซ่งเจียงได้เห็น
ในช่วงการรบกับฟางล่า เขาเป็นหนึ่งในขุนพลภายใต้สังกัดของหลูจุ้นอี้ ในตอนที่เข้าโจมตีเมืองฮิมจิวนั้น เขาถูกผังว่านชุน (龐萬春 ท.พังบวนขุน) ยิงธนูใส่จนถึงแก่ความตาย

**อ้างอิง**
 Keffer, David.  "Outlaws of the Marsh: A Somewhat Less Than Critical Commentary". Poison Pie Publishing House. Retrieved 19 December 2016.- Miyamoto, Yoko (2011).  "Water Margin: Chinese Robin Hood and His Bandits" date=2020-11-28 . Demystifying Confucianism. Retrieved 19 December 2016.
หมวดหมู่:ตัวละครในซ้องกั๋ง
เหลยเหิง

ไฟล์:Utagawa Kuniyoshi - 水滸傳 - 雷橫.jpg|thumb|337x337px|เหลยเหิง วาดโดย อุตะงาวะ คุนิโยชิ
เหลยเหิง (จีนตัวเต็ม : 雷橫 / อังกฤษ : Lei Heng) สำเนียงแต้จิ๋วคือ ลุยเหง เป็นตัวละครสมมุติจากซ้องกั๋ง มีฉายาว่า เสือติดปีก  (จีน : 插翅虎 / อังกฤษ : Winged Tiger) เป็นผู้กล้าอันดับที่ 25 ของเขาเหลียงซาน แต่เดิมเป็นมือปราบที่อำเภอยิ้นเฉิง (運城 ท.หุนเสียกุ้ย) และมีความสนิทสนมกับซ่งเจียงและจูถง
ต่อมา มีนางคณิกาคนหนึ่งมาจากเมืองตงจิง ชื่อ ไป๋ซิ่วอิง (白秀英 ท.แป๊ะสิวเอ็ง) ได้กลายมาเป็นนางบำเรอของนายอำเภอ นางเป็นคนที่พูดจาไม่ค่อยดีนัก วันหนึ่งนางได้พูดจาหยาบคายใส่แม่ของเหลยเหิง ทำให้เขาโกรธและฆ่านางตาย จึงต้องโทษเนรเทศ โชคดีที่จูถงปล่อยตัวไป เขาจึงพาแม่ไปขึ้นเขาเหลียงซาน และได้เป็นแม่ทัพทหารราบ แต่น่าเสียดายที่เขาตายในช่วงศึกฟางล่า

**อ้างอิง**
 Keffer, David.  "Outlaws of the Marsh: A Somewhat Less Than Critical Commentary". Poison Pie Publishing House. Retrieved 19 December 2016.- Miyamoto, Yoko (2011).  "Water Margin: Chinese Robin Hood and His Bandits" date=2020-11-28 . Demystifying Confucianism. Retrieved 19 December 2016.
หมวดหมู่:ตัวละครในซ้องกั๋ง
สาธารณรัฐโมลอสเซีย

สาธารณรัฐโมลอสเซีย เป็น ประเทศจำลอง มีพรมแดนติดกับสหรัฐอเมริกา ก่อตั้งโดย เควิน บาห์ (เกิด 30 กรกฎาคม 1962) และมีสำนักงานใหญ่อยู่ที่บ้านของเขาใกล้ Dayton, เนวาดา  
สาธารณรัฐโมลอสเซียอ้างสิทธิ์ในตัวเองว่าเป็นประเทศ แต่ไม่ได้รับการยอมรับว่าเป็นประเทศโดย สหประชาชาติ หรือรัฐบาลหลัก ๆ เมื่อวันที่ 16 เมษายน 2559 Baugh ได้จัดทัวร์ โมลอสเซีย ซึ่งได้รับการสนับสนุนจากเว็บไซต์ Atlas Obscura   
เควิน บาห์ ยังคงจ่ายภาษีทรัพย์สินในที่ดินไปยัง สตอรีย์เคาน์ตี้ (รัฐบาลท้องถิ่นที่ได้รับการยอมรับ) แม้ว่าเขาจะเรียกมันว่า "การช่วยเหลือจากต่างประเทศ" การใช้ที่ดินของทรัพย์สินที่ระบุว่าอยู่ภายในเขตนั้นผลิตขึ้นเป็นบ้านที่แปลงเป็นอสังหาริมทรัพย์  เควิน บาห์ กล่าวว่า "เราทุกคนต้องการที่จะคิดว่าเรามีประเทศของเราเอง แต่คุณรู้ว่าสหรัฐฯยิ่งใหญ่กว่านี้มาก" เควิน บาห์ ก็ยังจ่ายเงินให้ รัฐบาลท้องถิ่น เช่นกัน.

**ประวัติศาสตร์**
ต้นกำเนิดของสาธารณรัฐโมลอสเซียมาจากโครงการประเทศจำลองเรียกว่า สาธารณรัฐวูลด์สตีน ก่อตั้งโดย บาห์ และ เจมส์ สเปียลแมน เมื่อวันที่ 26 พฤษภาคม 1977  โดยสาธารณรัฐวูลด์สตีนได้ถูกก่อตั้งขึ้นและมีผู้พำนักคือ สมเด็จพระราชาเจมส์ที่หนึ่ง (สเปียลแมน) และนายกรัฐมนตรีคือ บาห์ แม้ว่าเจมส์ได้ออกจากสาธารณรัฐวูลด์สตีนไป แต่บาจ์ก็ยังคงใช้สัญชาติในนามของสาธารณรัฐวูลด์สตีนในขณะที่เขาเรร่อนในยุโรปตั้งแต่ปี 1998 - 1999  
โมลอสเซียเคยเป็นสมาชิกสหมณฑลยูโทเปีย 3  
เมื่อ 3 กันยายน 1999 บาห์สร้างสาธารณรัฐโมลอสเซียเป็นประเทศที่สืบต่อจากวูลด์สตีน และประกาศตัวประธานาธิบดี 
ประธานาธิบดีเควินเบห์ (เกิด 30 กรกฎาคม 2505) 
เมื่อวันที่ 13 พฤศจิกายน 2012 เควิน บาห์ได้สร้างคำร้องบนเว็บไซต์ 'Whitehouse.gov เพื่อที่จะได้รับการยอมรับ     
ในการเป็นประเทศจำลองอย่างเป็นทางการ ( คำร้อง "We the People"fix-attempted=yes  ) เขาได้ประกาศการสำรวจสำมะโนประชากรครั้งสุดท้าย เมื่อ 18 มีนาคม 2012 มีประชากรรวม 27 คน (  Newsbites Molossia )     

**สัญลักษณ์ประจำชาติ**
ธงของสาธารณรัฐโมลอสเซียเป็นธงไตรรงค์แนวนอนประกอบด้วยสีฟ้า ขาว และเขียว แถบสีฟ้าแสดงถึงความแข็งแกร่งของประเทศและท้องฟ้าที่เป็นทะเลทราย แถบสีขาวแสดงถึงความบริสุทธิ์และภูเขาโดยรอบ และแถบสีเขียวแสดงถึงความเจริญรุ่งเรืองและภูมิประเทศ   
สัญลักษณ์ประจำชาติอื่น ๆ  
สัตว์ประจำชาติ คือ ม้ามัสแตง และนกกระทาทะเลทราย
ต้นไม้ประจำชาติ คือ ต้นจูนิเปอร์สามัญ และต้นบรัช

**อ้างอิง**
หมวดหมู่:ประเทศจำลอง
หมวดหมู่:รัฐและดินแดนที่ก่อตั้งในปี พ.ศ. 2542
หมวดหมู่:บทความที่ใช้เคเอ็มแอลจากวิกิสนเทศ
โรงเรียนโคราชพิทยาคม

โรงเรียนโคราชพิทยาคม (Korat Pittayakhom School) ก่อตั้งเมื่อวันที่ 2 พฤษภาคม 2519 เป็นโรงเรียนมัธยมศึกษาประเภทโรงเรียนสหศึกษา ตั้งอยู่ 234 ซอยมิตรภาพ 8 ถนนมิตรภาพ ตำบลในเมือง อำเภอเมือง จังหวัดนครราชสีมา 30000 

**ประวัติโรงเรียน**
โรงเรียนโคราชพิทยาคมนั้น เดิมชื่อโรงเรียนปรุใหญ่พิทยาคม เป็นโรงเรียนประจำตำบลปรุใหญ่ เนื่องจากในสมัยก่อนนั้นการเดินทางไม่ได้มีความสะดวกสบายเหมือนในสมัยนี้ ทำให้ชาวบ้านปรุใหญ่ได้เรียกร้องให้มีการตั้งโรงเรียนขึ้นในเขตชุมชน เพื่อให้บุตรหลานได้มีที่เล่าเรียนและไม่ต้องเดินทางไกลเพื่อเข้าไปศึกษาในตัวเมือง และในปี 2518 ทางกระทรวงศึกษาธิการได้เห็นสมควรให้ก่อตั้งโรงเรียนขึ้นในบริเวณตำบลปรุใหญ่ โดยได้ที่ดินว่างเปล่าจำนวน 40 ไร่ 1 งาน 12 ตารางวา ซึ่งเป็นที่สาธารณประโยชน์ที่ชาวบ้านเรียกว่า “โนนโคกโจม” เพื่อจัดตั้งโรงเรียนมัธยมศึกษาขึ้น
ในปี พ.ศ. 2519 นายสวัสดิ์ สายขุนทด ศึกษาธิการอำเภอเมืองนครราชสีมาได้เสนอเรื่องขอตั้งโรงเรียนมัธยมศึกษาบนพื้นที่ดังกล่าว ใช้ชื่อว่า “โรงเรียนปรุใหญ่พิทยาคม” ทางกระทรวงศึกษาธิการได้อนุมัติให้จัดตั้งโรงเรียนอย่างเป็นทางการเมื่อวันที่วันที่ 2 พฤษภาคม 2519 และเปิดทำการสอนอย่างเป็นทางการเมื่อวันที่ 21 มิถุนายน พ.ศ. 2519 โดยใช้โรงเรียนบ้านหลักร้อย องค์การบริหารส่วนจังหวัดนครราชสีมา เป็นสถานที่ชั่วคราวในการทำการเรียนการสอน ในปีแรกที่เปิดทำการสอนนั้นมีนักเรียนทั้งหมด 91 คน ครูช่วยราชการ 1 คน คือ นายเชียร ศิลนะชัย ตำแหน่งอาจารย์ 1 โรงเรียนบุญวัฒนา และครูอาสาช่วยสอนอีก 1 คนคือนางสาวนิทรา นัดพบสุข และนายเชียร ศิลนะชัย เป็นผู้บริหารคนแรกของโรงเรียนจนถึงปีการศึกษา พ.ศ. 2532 ตั้งแต่ก่อตั้งโรงเรียนขึ้นทางโรงเรียนก็ได้มีการพัฒนาทั้งในเรื่องของหลักสูตรและการพัฒนาในเรื่องของสถานศึกษาให้ได้มาตรฐานยิ่งขึ้น
เมื่อวันที่ 2 พฤษภาคม พ.ศ. 2520 โรงเรียนได้ย้ายมาตั้งที่ถนนมิตรภาพ ซอย 8 และใช้เป็นที่ตั้งโรงเรียนมาจนถึงปัจจุบัน
ในปี พ.ศ. 2525 ทางโรงเรียนได้เปลี่ยนชื่อจาก “โรงเรียนปรุใหญ่พิทยาคม” มาเป็น “โรงเรียนโคราชพิทยาคม” 
ปัจจุบันโรงเรียนโคราชพิทยาคมเปิดสอนตั้งแต่ระดับมัธยมศึกษาปีที่ 1 – ปีที่ 6 ระดับชั้นละ 3 ห้องเรียน ภายใต้การบริหารงานของ นายประเสริฐ ศรีแสนปาง ผู้อำนวยการสถานศึกษา

**การเดินทาง**
การเดินทางสามารถเดินทางได้โดยใช้รถสองแถว
*สาย 12 (เลือดหมู-เหลือง)  วัดเลียบ-พะไล 

**บุคคลที่มีชื่อเสียง**
ธงธง มกจ๊ก นักแสดง, พิธีกร

**แหล่งข้อมูลอื่น**
 เว็บไซต์โรงเรียนโคราชพิทยาคม date=2020-06-10 

**อ้างอิง**
หมวดหมู่:โรงเรียนในอำเภอเมืองนครราชสีมา
หมวดหมู่:โรงเรียนประจำจังหวัด
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษานครราชสีมา
หมวดหมู่:โรงเรียนที่ก่อตั้งในปี พ.ศ. 2519
ทะเลสาบเบรา

ทะเลสาบเบรา หรือ ทะเลสาบเบเร (/bˈɐjɾɐ/; Sinhalese: බේරේ වැව, translit. Bērē væva; Tami: பேரே ஏரி, translit. Pērē ēri) เป็นทะเลสาบกลางเมืองโคลัมโบ ประเทศศรีลังกา ทะเลสาบนี้ล้อมรอบด้วยธุรกิจใหญ่หลายแห่งของเมือง บริเวณทะเลสาบมีพื้นที่ราว abbr=on เมื่อร้อยปีก่อน ในปัจจุบันลดขนาดลงเหลือเพียง abbr=on ด้วยสาเหตุหลายประการ ระหว่างยุคอาณานิคมซีลอนโปรตุเกส, ดัตช์ซีลอน และ บริทิชซีลอน ทะเลสาบนี้ถูกใช้ประโยชน์หลายด้าน ชื่อ "เบรา" นี้มาจากชื่อโปรตุเกส ทะเลสาบเบราเชื่อมต่อกับคลองหลายสายอย่างซับซ้อน ทำให้สามารถขนส่งสินค้าในเขตเมืองกับเมืองในแถลชานเมืองได้อย่างสะดวกสบาย
สถานที่ท่องเที่ยวริมขอบของทะเลสาบนี้ เช่น ตลาดน้ำเปตตาห์, สีมามาลักในวัดคงคารามยะ เป็นต้น

**อ้างอิง**
หมวดหมู่:สถานที่ท่องเที่ยวในโคลัมโบ
โลทัสทาวเวอร์

โลทัสทาวเวอร์ (Lotus Tower; නෙළුම් කුළුණ; தாமரைக் கோபுரம்) หรือ โคลัมโบโลทัสทาวเวอร์ (Colombo Lotus Tower) เป็นหอคอยสูง 356 เมตร ตั้งอยู่ในเมืองโคลัมโบ ประเทศศรีลังกา ถือเป็นแลนด์มาร์กและสัญลักษณ์สำคัญของประเทศศรีลังกา เมื่อเปิดตัวหอคอยในวันที่ 16 กันยายน 2019 หอคอยนี้กลายเป็นสิ่งก่อสร้างเดี่ยวที่สูงที่สุดในเอเชียใต้ และเป็นสิ่งก่อสร้างที่สูงที่สุดเป็นอันดับสองในเอเชียใต้รองลงมาจาก INS Kattabomman ในประเทศอินเดีย หอคอยนี้ถือว่าเป็นหอคอยที่สูงที่สุดเป็นอันดับที่ 11 ในเอเชีย และอันดับที่ 19 ของโลก ในตอนแรกมีแผนจะสร้างหอคอยนี้ในย่านชานเมืองของเปลิญะโกฑา (Peliyagoda) แต่สุดท้ายรัฐบาลย้ายมาสร้างในย่านกลางเมืองโคลัมโบแทน หอคอยทรงดอกบัวนี้ใช้งานเป็นหอคอยสำหรับการสื่อสาร เป็นหอสังเกตการณ์ และมีบริการและร้านค้าต่าง ๆ มากมาย ด้วยค่าใช้จ่ายก่อสร้างรวม 104.3 ล้านดอลลาร์สหรัฐ ซึ่งสนับสนุนด้านเงินทุนโดยธนาคารเพื่อการนำเข้าและส่งออกแห่งชาติ ประเทศจีน
หอคอยนี้เปิดสู่สาธารณชนเมื่อวันที่ 16 กันยายน 2019 โดยประธานาธิบดีศรีลังกา ไมตรีปาละ สิริเสนะ ใช้เวลาก่อสร้างรวม 7 ปี

**อ้างอิง**
หมวดหมู่:สิ่งก่อสร้างในโคลัมโบ
หมวดหมู่:สถานที่ท่องเที่ยวในโคลัมโบ
วิหารมหาเทวีอุทยาน

วิหารมหาเทวีอุทยาน (විහාරමහාදේවී උද්‍යානය; ชื่อเดิม: สวนวิกตอเรีย) เป็นสวนสาธารณะในโคลัมโบ ประเทศศรีลังกา โดยตั้งอยู่ถัดจากพิพืธภัณฑ์แห่งชาติโคลัมโบ เป็นสวนสาธารณะที่เก่าแก่ที่สุดและมีพื้นที่ใหญ่ที่สุดในย่านท่าเรือโคลัมโบ ตั้งอยู่ด้านหน้าของศาลาว่าการโคลัมโบ อาคารยุคอาณานิคม ชื่อของอุทยานตั้งเทิดพระเกียรติพระนางวิหารมหาเทวี พระราชมารดาของพระเจ้าทุฏฐคามณีอภัย ที่ดินของอุทยานได้รับบริจาคจาก Charles Henry de Soysa ในยุคอาณานิคมอังกฤษ และตั้งชื่อว่า "สวนวิกตอเรีย" ตามพระนามของสมเด็จพระราชินีนาถวิกตอเรียแห่งสหราชอาณาจักร กองทัพอังกฤษเข้ายึดพื้นที่สวนในช่วงสงครามโลกครั้งที่สอง โดย Australian 17th Brigade ตั้งฐานอยู่ที่นี่ หลังสงครามจบลงสวนสาธารณะได้รับการปรับปรุงและเปิดสู่สาธารณชนอีกครั้งในปี 1951
ภายในสวนประกอบด้วยพระพุทธรูปขนาดใหญ่และน้ำตกจำนวนมาก ภายในยังมีสวนสัตว์ขนาดย่อม ลานเด็กเล่น และ BAC Jet Provost ในสวนมีสระซึ่งมีเป็ดเทศว่ายน้ำอยู่

**อ้างอิง**
หมวดหมู่:สถานที่ท่องเที่ยวในโคลัมโบ
หมวดหมู่:ศาสนสถานในประเทศศรีลังกา

หมวดหมู่:วัฒนธรรมศรีลังกา
หมวดหมู่:ศาสนสถานแบ่งตามประเทศ
หมวดหมู่:สิ่งก่อสร้างในประเทศศรีลังกา
รถด่วนราชธานี

รถด่วนราชธานีเป็นชุดรถไฟด่วนที่เปิดให้บริการสำหรับผู้โดยสารโดยการรถไฟอินเดียในประเทศอินเดีย เชื่อมโยงระหว่างเมืองหลวงและเมืองสำคัญของรัฐต่าง ๆ ในประเทศอินเดียเข้ากับกรุงนิวเดลี รถด่วนราชธานีเป็นรถด่วนที่มีศักดิ์สูงสุดในระบบรถไฟของประเทศอินเดีย

**ประวัติ**
รถด่วนราชธานีขบวนแรกที่เปิดให้บริการได้แก่รถด่วนฮาวราราชธานี (Howrah Rajdhani Express) ซึ่งเปิดให้บริการเมื่อวันที่ 3 มีนาคม พ.ศ. 2512 รถด่วนฮาวราราชธานีเดินรถจากสถานีฮาวราในโกลกาตา รัฐเบงกอลตะวันตกถึงสถานีนิวเดลีเป็นระยะทาง km โดยใช้เวลาเพียง 17 ชั่วโมง 20 นาทีเท่านั้น รถด่วนราชธานีเป็นรถไฟขบวนแรกในอินเดียที่มีระบบปรับอากาศตลอดทั้งขบวน และครองสถิติรถไฟที่เร็วที่สุดในประเทศอินเดีย (kph) จนกระทั่งถูกทำลายสถิติโดยรถด่วนโภปาลศตาพที (kph) ใน พ.ศ. 2531
รถด่วนราชธานีมีต้นทางและปลายทางจากเมืองสำคัญของรัฐส่วนใหญ่ในประเทศอินเดีย โดยในรัฐทั้ง 28 ของประเทศอินเดียและดินแดนสหภาพชัมมูและกัศมีร์ มีเพียง 7 รัฐที่ไม่มีต้นทางหรือปลายทางของรถด่วนราชธานี ได้แก่ปัญจาบ มัธยประเทศ ราชสถาน หรยาณา อานธรประเทศ อุตตรประเทศ และอุตตราขัณฑ์

**การให้บริการ**
รถด่วนราชธานีเป็นขบวนรถที่มีศักดิ์สูงสุดในระบบรถไฟอินเดีย เป็นรถปรับอากาศตลอดทั้งขบวน และมีอาหารและชาสำหรับผู้โดยสาร โดยราคาอาหารและเครื่องดื่มจะรวมอยู่ในค่าโดยสารแล้ว รถด่วนราชธานีมีตู้โดยสารสามแบบได้แก่รถนอนปรับอากาศชั้นหนึ่ง รถนอนปรับอากาศเตียงสองชั้น และรถนอนปรับอากาศเตียงสามชั้น

**เส้นทาง**
รถด่วนราชธานีเปิดให้บริการ 25 เส้นทาง โดยสถานีต้นทางในกรุงนิวเดลีมีอยู่ด้วยกัน 3 สถานี ได้แก่นิวเดลี ฮัซรัตนิซามุดดีน และอานันทวิหาร ชื่อของรถด่วนราชธานีที่เดินรถในเส้นทางต่าง ๆ จะมีชื่อแตกต่างกันตามต้นทางจากรัฐนั้น ๆ เส้นทางรถด่วนราชธานีที่เปิดให้บริการมีดังนี้

**อ้างอิง**
หมวดหมู่:การขนส่งระบบรางในประเทศอินเดีย
เมทัลเกียร์โซลิด

เมทัลเกียร์โซลิด (Metaru Gia Soriddo Metal Gear Solid) เป็นวิดีโอเกมแนวลอบเร้นที่พัฒนาและจัดจำหน่ายโดยโคนามิ ตัวเกมวางจำหน่ายสำหรับเครื่องเพลย์สเตชันใน ค.ศ. 1998 ตัวเกมถูกกำกับ, อำนวยสร้าง และเขียนโดยฮิเดโอะ โคจิมะ ตัวเกมได้เปิดตัวในงานโตเกียวเกมโชว์ใน ค.ศ. 1996 และแสดงในงานอิเล็กทรอนิกเอ็นเตอร์เทนเมนต์เอ็กซ์โปใน ค.ศ. 1997
เมทัลเกียร์โซลิด ได้รับการตอบรับอย่างดี โดยทำยอดขายไปมากกว่า 6 ล้านชุด พร้อมกับทำยอดเดโมไปมากกว่า 12 ล้านชุด ตัวเกมได้คะแนนโดยเฉลี่ย 94/100 บนเว็บไซต์เมทาคริติก และถูกยกย่องว่าเป็นหนึ่งในวิดีโอเกมที่ยิ่งใหญ่ที่สุดตลอดกาล และช่วยสร้างความนิยมให้กับประเภทลอบเร้นและฉากคัตซีนในเอนจิน ความสำเร็จของเกมทำให้มีการเปิดตัวเวอร์ชันขยายสำหรับเพลย์สเตชันและพีซี Metal Gear Solid: Integral และ เมทัลเกียร์โซลิด: เดอะทวินสเนกส์ ตัวเกมรีเมคของเกมนี้บนเกมคิวบ์ ตัวเกมยังได้ออกภาคต่อตามมาด้วย เมทัลเกียร์โซลิด 2: ซันส์ออฟลิเบอร์ตี และภาคต่ออื่น ๆ อีกมากมายและสื่ออื่น ๆ รวมถึงละครวิทยุ การ์ตูน และนวนิยาย

**อ้างอิง**

**แหล่งข้อมูลอื่น**
  Metal Gear Solid official website -  Metal Gear Solid: Integral official website -  Official PC version website ( Waybacked)-  Metal Gear Solid at MobyGames
เมทัลเกียร์โซลิด
หมวดหมู่:วิดีโอเกมที่ออกวางจำหน่ายในปี พ.ศ. 2541
หมวดหมู่:วิดีโอเกมแอ็กชันผจญภัย
หมวดหมู่:เกมสำหรับเพลย์สเตชัน
หมวดหมู่:เกมสำหรับวินโดวส์
หมวดหมู่:วิดีโอเกมที่มีฉากในสหรัฐ
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่มีฉากในรัฐอะแลสกา
หมวดหมู่:วิดีโอเกมลอบเร้น
กองเรืออูที่ 12

กองเรืออูที่ 12 (12. Unterseebootsflottille; 12th U-boat Flotilla) เป็นกองเรืออูเยอรมัน ซึ่งได้รับการก่อตั้งเมื่อวันที่ 15 ตุลาคม ค.ศ. 1942 ที่บอร์โด ภายใต้การบัญชาการของคอร์เวทเทนคาพีเท็น เคลาส์ ช็อลทซ์ กองเรือถูกยกเลิกเมื่อวันที่ 25 สิงหาคม ค.ศ. 1944 เนื่องจากการมาถึงของกองกำลังฝ่ายสัมพันธมิตรแบบจวนตัว

**ผู้บัญชาการกองเรือ**

**เรืออูที่ได้รับมอบหมาย**
เรืออูต่อไปนี้ได้รับมอบหมายให้กองเรืออูที่ 12 ที่บอร์โด ในช่วงเวลาต่าง ๆ ระหว่างอายุการใช้งานของพวกมัน:- 2- 2- 2- 2- 2- 2- 2- 2- 2- 2- 2- 2- 2- 2- 2- 2- 2- 2- 2- 2- 2- 2- 2- 2- 2- 2- 2- 2- 2- 2- 2- 2- 2- 2- 2- 2- 2- 2- 2- 2- 2- 2
สามสิบเก้าในสี่สิบสองลำของเรืออูที่ได้รับมอบหมายให้กองเรืออูที่ 12 ถูกทำลายระหว่างการมอบหมาย ก่อนที่ฐาน ณ บอร์โดซ์จะถูกฝ่ายสัมพันธมิตรเข้ายึด ส่วนเรืออู-861, เรืออู-862 และเรืออู-1061 สามารถหลบหนีได้ และได้รับการถ่ายโอนไปยังกองเรืออูอื่น ๆ

**อดีตเรือดำน้ำอิตาลีที่ได้รับมอบหมาย**
เรือดำน้ำอิตาลีต่อไปนี้ถูกเข้ายึดหลังจากการยอมจำนนของอิตาลีในเดือนกันยายน ค.ศ. 1943 และมอบหมายให้กองเรืออูที่ 12:- อูอีเท-22 (อัลปีโน บาโญลีนี)- อูอีเท-23 (เรจีนัลโด จูลีอานี)- อูอีเท-24 (โกมันดันเต กัปเปลลีนี)- อูอีเท-25 (ลุยจี โตเรลลี)

**อ้างอิง**
 url-status=live
12
วัดคงคาราม (ประเทศศรีลังกา)

วัดคงคาราม เป็นหนึ่งในวัดที่สำคัญที่สุดในโคลัมโบ ประเทศศรีลังกา สร้างขึ้นด้วยสถาปัตยกรรมผสมผสานทั้งสมัยใหม่และวัฒนธรรมดั้งเดิม วัดแห่งนั้ตั้งอยู่ริมทะเลสาบเบรา และสร้างขึ้นในราวปลายศตวรรษที่ 19
สถาปัตยกรรมในวัดผสมผสานทั้งศรีลังกา, ไทย, อินเดีย และจีน
วัดนี้มีอาคารต่าง ๆ คือวิหาร, เจดีย์, ต้นพระศรีมหาโพธิ, วิหารมันทิรัย (Vihara Mandiraya), สีมมามาลัก (Seema Malaka; โถงรวมของสงฆ์) และห้องประดิษฐานพระบรมสารีริกธาตุ นอกจากส่วนทางศาสนาแล้ว ยังมีพิพิธภัณฑ์, ห้องสมุด, กุฏิพระ, ปิริเวนา (โรงเรียนสอนเณร) สูงสามชั้น และห้องอื่น ๆ สำหรับทำกิจกรรม

**อ้างอิง**
หมวดหมู่:วัดในประเทศศรีลังกา
หมวดหมู่:สิ่งก่อสร้างในโคลัมโบ
เกเนอราลเฟ็ลท์มาร์ชัล

คฑาจอมพลแห่งปรัสเซีย
เกเนอราลเฟ็ลท์มาร์ชัล (Generalfeldmarschall) เป็นยศทหารชั้นจอมพลในเหล่าทัพบกของบรรดารัฐชาติเยอรมัน ซึ่งรวมถึงของจักรวรรดิโรมันอันศักดิ์สิทธิ์, จักรวรรดิออสเตรีย-ฮังการี รวมถึงเป็นยศจอมพลของเหล่าทัพอากาศลุฟท์วัฟเฟอ ยศทหารนี้เทียบเท่าได้กับยศจอมพลเรือ (Großadmiral) แห่งกองทัพเรือจักรวรรดิและครีคส์มารีเนอ

**จอมพลที่มีชื่อเสียง**

**จักรวรรดิโรมันอันศักดิ์สิทธิ์**
 เจ้าชายเออแฌนแห่งซาวอย

**ดัชชีเบราน์ชไวค์**
 คาร์ล วิลเฮ็ล์ม แฟร์ดีนันท์ ดยุกแห่งเบราน์ชไวค์

**ราชาธิปไตยฮาพส์บวร์ค/จักรวรรดิออสเตรีย/ออสเตรีย-ฮังการี**
 คาร์ล ฟิลลิพ เจ้าชายแห่งชวาร์ทเซินแบร์ค- เอดูอาร์ท ฟ็อน เบิม-แอร์ม็อลลี

**ราชอาณาจักรปรัสเซีย/จักรวรรดิเยอรมัน**
 แฟร์ดีนันท์ ฟ็อน เบราน์ชไวค์-ว็อลเฟินบึทเทิล- เก็พฮาร์ท ฟ็อน บลึชเชอร์- คาร์ล ฟรีดริช ฟ็อน ชไตน์เม็ทซ์- เฮ็ลมูท คาร์ล แบร์นฮาร์ท ฟ็อน ม็อลท์เคอ- เพาล์ ฟ็อน ฮินเดินบวร์ค

**นาซีเยอรมนี**
 แอร์วีน ร็อมเมิล- แกร์ท ฟ็อน รุนท์ชเต็ท- แฮร์มัน เกอริง- เฟดอร์ ฟ็อน บ็อค- วิลเฮ็ล์ม ไคเทิล
หมวดหมู่:นายทหารห้าดาว
หมวดหมู่:ยศทหารเยอรมนี
หมวดหมู่:ยศทหารออสเตรีย
หมวดหมู่:จอมพล
*
โอเบอร์โฮเฟินอัมทูเนอร์เซ

โอเบอร์โฮเฟิน (Oberhofen) หรือชื่อเต็มคือ โอเบอร์โฮเฟินอัมทูเนอร์เซ (Oberhofen am Thunersee "โอเบอร์โฮเฟินบนทะเลสาบทูน") เป็นเทศบาลในรัฐแบร์น ประเทศสวิตเซอร์แลนด์ ตั้งอยู่ชายฝั่งด้านทิศตะวันออกเฉียงเหนือของทะเลสาบทูน ราว 32 กิโลเมตรทางใต้ของกรุงแบร์น เศรษฐกิจท้องถิ่นของเทศบาลนี้คือการทำไร่องุ่นเพื่อทำไวน์
เมืองนี้ถูกกล่าวถึงครั้งแรกในเอกสาร ค.ศ. 1133 ในชื่อ Obrenhoven มีการสร้างปราสาทโอเบอร์โฮเฟินซึ่งมีน้ำล้อมรอบในคริสต์ศตวรรษที่ 13 โดยตระกูลเอ็ชเชินบัค ต่อมาตระกูลนี้ถูกบังคับให้ขายปราสาทแก่ราชวงศ์ฮาพส์บวร์คแห่งออสเตรียใน ค.ศ. 1306 ต่อมาเมื่อราชวงศ์ฮาพส์บวร์คพ่ายแพ้ในยุทธการที่เซ็มพัคใน ค.ศ. 1386 กรุงแบร์นก็เริ่มแผ่อิทธิพลเข้าครอบงำภูมิภาคแบร์เนอร์โอเบอร์ลันท์แทนที่ออสเตรีย พวกเขาเข้ายึดโอเบอร์โฮเฟินในปีเดียวกันนั้น และยังได้กว้านซื้อที่ดินทั้งหมดจากขุนนางศักดินาทั้งหลายแถบนี้จนแล้วเสร็จใน ค.ศ. 1397
ตั้งแต่นั้นมา โอเบอร์โฮเฟินก็กลายเป็นเมืองบริวารของกรุงแบร์น ถูกปกครองโดยตระกูล ฟ็อน แอร์ลัค  (von Erlach) เชื้อสายแบร์น จนเมื่อตระกูลนี้หมดสายผู้สืบทอด โอเบอร์โฮเฟินก็ถูกปกครองโดยตรงจากกรุงแบร์นอีกครั้ง 

**อ้างอิง**
หมวดหมู่:เทศบาลในรัฐแบร์น
คีตภัทร อันติมานนท์

คีตภัทร อันติมานนท์ (เกิด 21 พฤศจิกายน พ.ศ. 2527) จิ๊บ เป็นนักแสดงหญิงลูกครึ่งไทย-อังกฤษ สังกัดดาราวิดีโอและสถานีโทรทัศน์สีกองทัพบกช่อง 7 มีชื่อเสียงจากละครโทรทัศน์เรื่อง กว่าจะรู้เดียงสา (2543)

**ประวัติ**
คีตภัทร อันติมานนท์ ชื่อเล่น จิ๊บ เกิดเมื่อวันที่ 21 พฤศจิกายน พ.ศ. 2527 
เป็นนักแสดงในสังกัดดาราวิดีโอและสถานีโทรทัศน์สีกองทัพบกช่อง 7 คีตภัทรเป็นลูกครึ่งไทย-อังกฤษ เป็นลูกสาวคนเล็กของครอบครัวอันติมานนท์ คีตภัทรเป็นนักแสดงสาวชาวไทยซึ่งเป็นน้องสาวของนักแสดงชายคือ จิม เจจินตัย แวนดิว 

**การทำงาน**
คีตภัทรเริ่มเข้าสู่วงการบันเทิงเป็นนักแสดงในสังกัดดาราวิดีโอและสถานีโทรทัศน์สีกองทัพบกช่อง 7 และมีผลงานเรื่องแรก คือ กว่าจะรู้เดียงสา แสดงคู่กับ วี วีรภาพ สุภาพไพบูลย์ เป็นที่รู้จักในบทบาท แว่นทิพย์ ซึ่งเป็นนางเอกในละครหลังข่าวเรื่องแรกเมื่อในปี 2543 และละครเรื่อง เจ้าสัวน้อย และผลงานที่แสดงคู่กับ วี วีรภาพ สุภาพไพบูลย์  อีกหนึ่งเรื่องละครเรื่อง ลูกหลง ทำให้คีตภัทรเป็นนักแสดงที่รู้จักและมีชื่อเสียงในยุคนั้นต่อมาคีตภัทรรับงานละครหลาย ๆ เรื่องและเป็นการพลิกบทบาทเป็นนางร้ายและเป็นนักแสดงที่มีคุณภาพและมีความสามารถด้านการแสดงอีกคับคั่ง

**ผลงาน**

**ละครโทรทัศน์**
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

**เพลงประกอบละคร**
เพลง ดนตรีในหัวใจ เพลงประกอบละครเบญจา คีตา ความรักขับร้องร่วม
*เพลง เพื่อวันที่ดีกว่า เพลงประกอบละครเบญจา คีตา ความรักขับร้องร่วม

**อ้างอิง**

**แหล่งข้อมูลอื่น**
keetapat
หมวดหมู่:นักแสดงหญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักแสดงสังกัดช่อง 7
ติงเต๋อซุน

ไฟล์:Utagawa Kuniyoshi - 水滸傳 - 丁得孫 2.jpg|thumb|343x343px|ติงเต๋อซุน วาดโดย อุตะงาวะ คุนิโยชิ
ติงเต๋อซุน (จีนตัวเต็ม : 丁得孫 / อังกฤษ : Ding Desun) สำเนียงแต้จิ๋วคือ เต็งติดซุน เป็นตัวละครสมมุติจากซ้องกั๋ง มีฉายาว่า เสือต้องธนู (จีน : 中箭虎 / อังกฤษ : Arrow-hit Tiger) เป็นผู้กล้าอันดับที่ 79 ของเขาเหลียงซาน และเป็นคนที่ 43 ในตำแหน่ง 72 สหายดิน ใช้หอกง่ามเป็นอาวุธ
เมื่อตอนที่เหล่ากองทัพเหลียงซานเข้าโจมตีเมืองตงชัง (東昌府 ท.ตังเซียงฮู้) จางชิงสามารถใช้ก้อนหินปราบเหล่าขุนพลของเหลียงซานไปได้ถึง 15 คน ในขณะที่จางชิงเข้ารบกับต่งผิงนั้น เขากับกงว่างก็ขับม้าเพื่อจะมาช่วยจางชิง เขาเข้ารบกับหลวี่ฟางและกัวเซิ่ง แต่ถูกเยี่ยนชิงยิงธนูไปถูกเท้าม้าของเขาล้มลง และถูกจับกุม ภายหลังจึงยอมเข้าร่วมกับเหลียงซาน
ต่อมา เขาได้เป็นหนึ่งในแม่ทัพทหารราบ ในช่วงการรบกับฟางล่า เขาเป็นหนึ่งในนายกองในสังกัดหลูจุ้นอี้ แต่ระหว่างทาง เขาถูกงูกัดและเสียชีวิตจากพิษงู

**อ้างอิง**
 Keffer, David.  "Outlaws of the Marsh: A Somewhat Less Than Critical Commentary". Poison Pie Publishing House. Retrieved 19 December 2016.- Miyamoto, Yoko (2011).  "Water Margin: Chinese Robin Hood and His Bandits" date=2020-11-28 . Demystifying Confucianism. Retrieved 19 December 2016.
หมวดหมู่:ตัวละครในซ้องกั๋ง
โปเกมอน เดอะมูฟวี่ ตอน ความแค้นของมิวทู อีโวลูชัน

โปเกมอน เดอะมูฟวี่ ตอน ความแค้นของมิวทู อีโวลูชัน (ミュウツーの逆襲 EVOLUTION) เป็นภาพยนตร์โปเกมอนเดอะมูฟวี่ที่ 22 มีเนื้อหาเดียวกันกับเดอะมูฟวี่ภาคแรก และ เดอะมูฟวี่นี้เป็นครั้งแรกเสนอในรูปแบบ 3D โดยใช้ CGI animation ตลอดทั้งเรื่อง ผู้กำกับโดย คุนิฮิโกะ ยูยามะ และ โมะโตะโนะริ ซะกะคิบะระ สำหรับโปเกมอนเดอะมูฟวี่ที่ 22 นี้มีการร่วมมือผู้กำกับ 2 คนครั้งแรกในรอบ 21 ปี เคยร่วมมือผู้กำกับเป็นครั้งที่ 2 ในเรือง รูดอล์ฟ เหมียวน้อยผจญเมืองอีกด้วย ออกฉายในโรงภาพยนตร์ในประเทศญี่ปุ่นเมื่อวันที่ 12 กรกฎาคม พ.ศ. 2562 อย่างไรก็ตามได้ออกฉายในเน็ตฟลิกซ์ทั่วโลกเมื่อวันที่ 27 กุมภาพันธ์ พ.ศ. 2563 เป็นครั้งแรกที่มีการฉายภาพยนตร์โปเกมอนเรื่องนี้นอกประเทศญี่ปุ่นและประเทศเกาหลีใต้

**เรื่องย่อ**

**นักแสดง**

**ตัวละคร**

**เพลงประกอบ**

**การตอบรับ**

**อ้างอิง**

**แหล่งข้อมูลอื่น**
หมวดหมู่:ภาพยนตร์อนิเมะที่ออกฉายในปี พ.ศ. 2562
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:ภาพยนตร์แอนิเมชันโตโฮ
หมวดหมู่:ภาพยนตร์แอนิเมชันของโอแอลเอ็ม
หมวดหมู่:ภาพยนตร์โปเกมอน
หมวดหมู่:ภาพยนตร์จินตนิมิตวิทยาศาสตร์
หมวดหมู่:วิตสตูดิโอ
มีนาเรปากิสตาน

มีนาเรปากิสตาน () เป็นอนุสรณ์สถานแห่งชาติที่ตั้งอยู่ในลาฮอร์ ประเทศปากีสถาน การก่อสร้างเริ่มในปี 1960 และเสร็จในปี 1968 ณ จุดที่สันนิบาตมุสลิมแห่งอินเดียผ่านร่างข้อมติลาฮอร์เมื่อวันที่ 23 มีนาคม 1940 ซึ่งเป็นการเรียกร้องอย่างเป็นทางการครั้งแรกให้จัดตั้งมาตุภูมิเอกเทศและเอกราชสำหรับมุสลิมในบริติชอินเดียตามทฤษฎีสองเชื้อชาติ (two-nation theory) ข้อมติดังกล่าวได้นำไปสู่การจัดตั้งรัฐปากีสถานเอกราชเมื่อปี 1947 ในที่สุด

**อ้างอิง**
หมวดหมู่:สิ่งก่อสร้างในลาฮอร์
อาร์ทีวีไอ

RTVI (Russian Television International) เป็นเครือข่ายสถานีโทรทัศน์เอกชนของรัสเซีย ที่ใช้ภาษารัสเซียในการออกอากาศ โดยสถานีหลักตั้งอยู่ที่นิวยอร์ก โดยมีผู้ชมหลักคือชุมชนที่พูดภาษารัสเซีย ในประเทศ อิสราเอล เยอรมนี และ สหรัฐอเมริกา RTVI ไม่ได้ออกอากาศในประเทศรัสเซีย แต่ให้บริการแก่ผู้ชมทีวีออนไลน์ในประเทศรัสเซีย
ห้องส่งตั้งอยู่ในนิวยอร์กซิตี้ เทลอาวีฟ เบอร์ลิน และ ริกา สำนักข่าว RTVi ตั้งอยู่ใน กรุงวอชิงตัน ดี.ซี. ลอนดอน มอสโก เคียฟ ทบิลิซิ เยเรวาน และ คีชีเนา ออกอากาศครั้งแรกเมื่อ วันที่ 1 มกราคม 1997 ชื่อเดิมคือช่อง NTV International ก่อนที่จะเปลี่ยนชื่อเป็น RTVi ในปี พ.ศ. 2545
มีรายการพิเศษที่เน้นเรื่องการเมือง ในอิสราเอล และ ชุมชนที่ใช้ภาษารัสเซีย (ตัวอย่างเช่น "Week in Israel") ในอิสราเอลและเยอรมนี (โดยใช้ชื่อรายการนี้ว่า "This Week in Germany")
หมวดหมู่:สถานีโทรทัศน์ในประเทศรัสเซีย
อนุสัญญาว่าด้วยเสรีภาพในการสมาคมและการคุ้มครองสิทธิในการรวมตัว

อนุสัญญาว่าด้วยเสรีภาพในการสมาคมและการคุ้มครองสิทธิในการรวมตัว (Freedom of Association and Protection of the Right to Organise Convention) (1948) No 87 เป็นอนุสัญญาขององค์การแรงงานระหว่างประเทศ และเป็นหนึ่งในแปดอนุสัญญาซึ่งประกอบขึ้นเป็นแกนกลางของกฎหมายแรงงานระหว่างประเทศ ตามที่ปฏิญญาว่าด้วยหลักการและสิทธิขั้นพื้นฐานในการทำงาน (Declaration on Fundamental Principles and Rights at Work) ตีความ

**เนื้อหา**
อนุสัญญาว่าด้วยเสรีภาพในการสมาคมและการคุ้มครองสิทธิในการรวมตัวประกอบด้วยอารัมภบทและเนื้อหาสี่ส่วน รวมทั้งสิ้น 21 มาตรา อารัมภบทประกอบด้วยบทนำอย่างเป็นทางการของตราสารนี้ ในสมัยประชุมที่ 31 ของการประชุมใหญ่องค์การแรงงานระหว่างประเทศ เมื่อวันที่ 17 มิถุนายน ค.ศ. 1948 ถ้อยแถลง "ข้อพิจารณา" นำไปสู่การจัดตั้งเอกสารดังกล่าว ข้อพิจารณาเหล่านี้ประกอบด้วยอารัมภบทของธรรมนูญแห่งองค์การแรงงานระหว่างประเทศ การยืนยันปฏิญญาฟิลาเดลเฟียที่เกี่ยวข้องกับประเด็นนี้ และตำขอของสมัชชาสหประชาชาติ เมื่อรับรองรายงานที่ได้รับก่อนหน้านี้เมื่อ ค.ศ. 1947 เพื่อ "ดำเนินการทุกความพยายามซึ่งอาจเป็นไปได้ในการรับอนุสัญญาระหว่างประเทศตั้งแต่หนึ่งฉบับขึ้นไปต่อ" ในข้อความปิดท้าย อารัมภบทระบุวันที่รับ คือ 9 กรกฎาคม ค.ศ. 1948
ส่วนที่ 1 ประกอบด้วย 10 มาตราซึ่งวางเค้าโครงสิทธิของทั้งแรงงานและนายจ้างให้ "เข้าร่วมองค์การตามที่ตนเลือกโดยไม่ต้องขออนุญาตก่อน" นอกจากนี้ สิทธิยังขยายไปถึงองค์การต่าง ๆ เองในการร่างกฎและธรรมนูญ ออกเสียงเลือกผู้ดำรงตำแหน่ง และจัดระเบียบการทำหน้าที่บริหารโดยปลอดการแทรกแซงจากรัฐบาล นอกจากนี้ยังมีความคาดหมายอย่างชัดเจนต่อองค์การเหล่านี้ โดยได้รับกำหนดให้เคารพกฎหมายแผ่นดินในการใช้สิทธิเหล่านี้ ในทางกลับกัน กฎหมายแผ่นดัน "จะต้องไม่ลดทอน หรือมีการใช้บังคับเพื่อลดทอน การรับประกันที่อนุสัญญานี้ให้ไว้" สุดท้าย มาตรา 9 ระบุว่า บทกฎหมายเหล่านี้ใช้บังคับกับทั้งกองทัพและกำลังตำรวจตามที่กฎหมายและระเบียบของชาติกำหนด และไม่ใช้แทนกฎหมายของชาติซึ่งสะท้อนสิทธิเดียวกันของกำลังทั้งสอง
ส่วนที่ 2 ระบุว่า สมาชิก ILO ทุกประเทศจะต้องดำเนินการเพื่อรับประกัน "มาตรการทั้งหมดที่จำเป็นและเหมาะสมเพื่อรับประกันว่าแรงงานและนายจ้างสามารถใช้สิทธิในการรวมตัวอย่างเสรี" ต่อมามีการขยายความประโยคนี้ในอนุสัญญาสิทธิในการรวมตัวและการร่วมเจรจาต่อรอง ค.ศ. 1949 (Right to Organise and Collective Bargaining Convention, 1949)
ส่วนที่ 3 ซึ่งประกอบด้วยมาตรา 12 และ 13 ว่าด้วยปัญหาเทคนิคที่เกีย่วข้องกับอนุสัญญาฯ วางเค้าโครงนิยามของผู้ที่อาจยอมรับ (ทั้งที่มีการดัดแปรหรือไม่) หรือปฏิเสธข้อผูกพันของอนุสัญญานี้ว่าด้วย "ดินแดนที่มิใช่มหานคร" ซึ่งอำนาจปกครองตนเองขยายเข้าไปสู่พื้นที่นี้ นอกจากนี้ ยังอภิปรายถึงกระบวนวิธีพิจารณาการรายงานสำหรับการดัดแปรปฏิญญาก่อนหน้าว่าด้วยการยอมรับข้อผูกพันเหล่านี้
ส่วนที่ 4 วางเค้าโครงกระบวนวิธีพิจารณาสำหรับการให้สัตยาบันอนุสัญญาฯ อย่างเป็นทางการ

**อ้างอิง**
หมวดหมู่:องค์การแรงงานระหว่างประเทศ
หมวดหมู่:สนธิสัญญาเกี่ยวข้องกับสาธารณรัฐฝรั่งเศสที่ 4
จ้าว จินม่าย

จ้าวจินม่าย (Zhaojinmai) (จีน: 赵今麦) หรือชื่อในการแสดงว่า แองเจิล จ้าว (Angel Zhao) เป็นนักแสดงชาวจีน เริ่มเป็นที่รู้จักจากการแสดงนำในละครโทรทัศน์เรื่อง Growing Pain บทบาท หลิน เหมียวเหมี่ยว และเริ่มเป็นที่รู้จักมากขึ้นจากการเป็นนักแสดงนำในละครโทรทัศน์เรื่อง A Little Thing Called First Love ในบทบาท เซี่ย เหมียวเหมี่ยว ซึ่งเป็นละครที่รีเมคจากภาพยนตร์ไทยเรื่อง สิ่งเล็กๆที่เรียกว่ารัก

**ประวัติ**

**ชีวิตช่วงแรก**
จ้าว จินม่าย เกิดเมื่อวันที่ 29 กันยายน ค.ศ.2002  ณ เฉิ่นหยาง มณฑลเหลียวหนิง ประเทศจีน เธอเริ่มเข้าสู่วงการโดยการเป็นนักแสดงช่วงต้นปี พ.ศ. 2555 และในปี พ.ศ. 2559 จินม่ายได้รับบทเป็นนักแสดงสมทบในละครโทรทัศน์เรื่อง A Love For Separation และเรื่อง My! Physical Education Teacher ซึ่งทำให้เธอเริ่มเป็นที่รู้จัก
ในปี 2019 จินม่ายได้รับบทเป็นนักแสดงนำร่วมในภาพยนตร์วิทยาศาสตร์จีนเรื่อง The Wandering Earth ซึ่งเป็นหนังไซไฟอวกาศเรื่องแรกของจีน และเป็นภาพยนตร์ทำเงินสูงสุดทั่วโลกอันดับที่ 3 ของปีนั้น นอกจากนี้เธอยังถูกจัดอยู่ในฐานะ คนดังที่ทรงอิทธิพลที่สุดของจีนปี 2019 จัดโดยนิตยสารฟอบส์ 

**ผลงาน**

**ภาพยนตร์**
2014
Balala the Fairies: The Magic Trial
หลิง เม่ยชี/แม็กกี้
2015
Balala the Fairies: Princess Camellia
หลิง เม่ยชี/แม็กกี้
2018
Go Brother!
เมียวเหมียวเหมี่ยว
2019
The Wandering Earth
หาน เตาเต่า
2022
One Week Friends
หลินเซียงจือ

**ละครโทรทัศน์**
2012
Not Without A Mother
เซียง ตี้
2013
When the Heart Meets the Benevolence
เซา เซ็นยา
2015
Balala the Fairies: The Riddle of the Notes
หลิง เม่ยชี/แม็กกี้
2016
A Love for Separation
จิน ชินชิน
2017
My! Physical Education Teacher
เมรี่
Love is the Source of Joy
ซาง ตง
2019
Growing Pain
หลินเหมียวเหมี่ยว
A Little Thing Called First Love
เซี่ยเหมียวเหมี่ยว
2020
The Blessed Girl
หลิงหลง
With You (Ep.5-6)
หรงอี้
2021
Brilliant Girls
Wen Xiao Yang
2022
Growing Pain ss2
หลินเหมียวเหมี่ยว
ลูปย้อนชะตา
หลี่ซือฉิง
2023
อยากเก็บเวลาไว้ในวันวาน
หลัวฉีฉี
2024
ลมหนาวและสองเรา
อินกัว
องค์หญิงใหญ่
หลี่หรง
รอออกอากาศ
Drifting Away
เจินเจิน
Our Generation 
หลินฉีเล่อ
กำลังถ่ายทำ
Shine On Me
เนี่ยซีกวง

**วาไรตีโชว์**
2019
Fourtry ss1 
สมาชิกหลัก 
2021
Divas Hit the Road Season 4     
สมาชิกหลัก

**รางวัล**

**อื่นๆ**
https://www.instagram.com/jinmai_z/
https://weibo.com/u/6670517617
https://weibo.com/n/%E8%B5%B5%E4%BB%8A%E9%BA%A6angel
https://mydramalist.com/people/21969-angel-zhao

**อ้างอิง**

** แหล่งข้อมูลอื่น**
 จ้าว จินม่ายที่อินเทอร์เน็ตมูวีเดตาเบส- จ้าว จินม่ายที่อินสตาแกรม
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2545
หมวดหมู่:นักแสดงชาวจีนในศตวรรษที่ 21
หมวดหมู่:บุคคลจากเฉิ่นหยาง
หมวดหมู่:นักแสดงละครโทรทัศน์หญิงชาวจีน
หมวดหมู่:นักแสดงหญิงชาวจีน
หมวดหมู่:นักแสดงภาพยนตร์หญิงชาวจีน
เผยเชวียน

เผยเชวียน
เผยเชวียน (จีนตัวเต็ม : 裴宣 / อังกฤษ : Pei Xuan) สำเนียงแต้จิ๋วคือ ปวยชวน เป็นตัวละครสมมุติจากซ้องกั๋ง มีฉายาว่า ตุลาการหน้าเหล็ก (จีน : 鐵面孔目 / อังกฤษ : Iron Faced Magistrate's Clerk) เป็นผู้กล้าอันดับที่ 47 ของเขาเหลียงซาน และเป็นคนที่ 11 ในตำแหน่ง 72 สหายดิน
เป็นชาวเมืองเก็งเตียวฮู้ (京兆府 ; ปัจจุบันคือเมืองซีอาน มณฑลส่านซี) เคยรับราชการเป็นเลขานุการศาลที่มีความซื่อสัตย์และยุติธรรม แต่โดนเจ้าเมืองใส่ความจนต้องถูกโทษเนรเทศ โชคดีที่เขาได้เติ้งเฟยและเมิ่งคังมาช่วยไว้ ทั้งสองคนจึงพาเขาขึ้นไปเป็นหัวใหญ่ที่ริมน้ำอิ๋นหม่า (飲馬川 ท.อิมเบชวน) เขาเข้าร่วมกับเหลียงซานหลังจากที่ได้รับคำเชิญชวนจากไต้จงและหยางหลิน และได้เป็นหัวหน้าผู้พิพากษา ซึ่งเขามีหน้าที่ในการตัดสินใจเกี่ยวกับการให้รางวัลคนที่ทำดีและการลงโทษคนที่ทำผิด
ในช่วงการปราบกบฏหวังชิ่ง เขาถูกจับพร้อมด้วยเซียวย่างและจินต้าเจียน ทั้งสามคนปฏิเสธที่จะยอมแพ้และเปิดเผยข้อมูลด้านกองกำลังของเหลียงซาน ทั้งสามคนได้รับอิสระเมื่อมีขุนนางคนหนึ่งของหวังชิ่งได้ทำการก่อกบฏ เขาเป็นหนึ่งในผู้กล้าของเหลียงซานที่รอดตายจากศึกฟางล่า และได้กลับไปยังริมน้ำอิมเบชวนพร้อมกับหยางหลิน

**อ้างอิง**
 Keffer, David.  "Outlaws of the Marsh: A Somewhat Less Than Critical Commentary". Poison Pie Publishing House. Retrieved 19 December 2016.- Miyamoto, Yoko (2011).  "Water Margin: Chinese Robin Hood and His Bandits" date=2020-11-28 . Demystifying Confucianism. Retrieved 19 December 2016.
หมวดหมู่:ตัวละครในซ้องกั๋ง
หมวดหมู่:ตัวละครในบันเทิงคดีจากมณฑลส่านซี
หลิงเจิ้น

ไฟล์:Kotenrai Ryioshin loading a connon.jpg|thumb|311.989x311.989px|หลิงเจิ้น วาดโดย อุตะงาวะ คุนิโยชิ
หลิงเจิ้น (จีนตัวเต็ม : 凌振 / อังกฤษ : Ling Zhen) สำเนียงแต้จิ๋วคือ เลงจิ้น เป็นตัวละครสมมุติจากซ้องกั๋ง มีฉายาว่า พสุธากัมปนาท (จีน : 轟天雷 / อังกฤษ : Heaven Shaking Thunder) เป็นผู้กล้าอันดับที่ 52 ของเขาเหลียงซาน และเป็นคนที่ 16 ในตำแหน่ง 72 สหายดิน ใช้ปืนใหญ่เป็นอาวุธ เป็นทหารใต้สังกัดของฮูเหยียนจั๋ว เขาได้ใช้ปืนใหญ่สร้างความเสียหายให้แก่ฝ่ายเหลียงซานไปหลายครั้ง วันหนึ่งเขาได้เอาปืนใหญ่ลงเรือเพื่อหวังจะโจมตีเขาเหลียงซานทางอ้อม อู๋ย่งได้วางอุบายให้หยวนเสี่ยวเอ้อกับหยวนเสี่ยวอู่ไปผลักเรือของเขาให้โคลงเคลงไปมา จนทำให้เขาพลัดจมน้ำ เขายอมเข้าร่วมกับเหลียงซานหลังจากการเชิญชวนของซ่งเจียง
หลังการประชุมใหญ่ของผู้กล้า 108 ดาวแห่งโชคชะตา เขาได้เป็นหัวหน้าหน่วยปืนใหญ่ของเหลียงซาน และได้สร้างความเสียหายให้แก่ฝ่ายศัตรูในช่วงการปราบฟางล่า เขาเป็นหนึ่งในผู้กล้าเหลียงซานที่รอดตายมาได้ทุกสมรภูมิ จากนั้น เขาก็ได้รับตำแหน่งอย่างเป็นทางการจากจักรพรรดิ ให้เป็นเจ้าหน้าที่หน่วยปืนใหญ่ประจำราชสำนัก

**อ้างอิง**
 Keffer, David.  "Outlaws of the Marsh: A Somewhat Less Than Critical Commentary". Poison Pie Publishing House. Retrieved 19 December 2016.- Miyamoto, Yoko (2011).  "Water Margin: Chinese Robin Hood and His Bandits" date=2020-11-28 . Demystifying Confucianism. Retrieved 19 December 2016.
หมวดหมู่:ตัวละครในซ้องกั๋ง
หยางสง

ไฟล์:Utagawa Kuniyoshi - 水滸傳 - 楊雄 2.jpg|thumb|311.974x311.974px|หยางสง วาดโดย อุตะงาวะ คุนิโยชิ
หยางสง (จีนตัวเต็ม : 楊雄 / อังกฤษ : Yang Xiong) สำเนียงแต้จิ๋วคือเอียหยง เป็นตัวละครสมมุติจากซ้องกั๋ง มีฉายาว่า กวนสกป่วย  (จีน : 病關索 / อังกฤษ : Sick Guan Suo) เป็นผู้กล้าอันดับที่ 32 ของเขาเหลียงซาน แต่เดิมเขาเคยเป็นพัศดีในเมืองกีจิว (薊州) เนื่องจากนางพานเฉี่ยวหยิน (潘巧雲 ท.พัวคาหุน) ซึ่งเป็นเมียของเขา ได้คบชู้กับหลวงจีนเผยหยูไห่ (裴如海 ท.ปวยยิไฮ้) ทำให้เขาได้รู้ความจริงและสังหารนางเสีย จากนั้นได้เดินทางไปยังเขาเหลียงซานพร้อมกับสือซิ่วและสือเซียน ระหว่างทางไปมีเรื่องกับพวกคนของหมู่บ้านสกุลจู้ (祝家村 ท.จอกเกจึง) ทำให้สือเซียนถูกจับตัวไป เขากับสือซิ่วต้องไปขอความช่วยเหลือจากหลี่อิงแห่งหมู่บ้านสกุลหลี่ (李家村 ท.ลิเกจึง) จนทำให้เกิดการยุทธ์บ้านสกุลจู้
ต่อมา เขาได้เป็นหนึ่งในแม่ทัพทหารราบของเหลียงซาน และรอดตายจากสมรภูมิครั้งสุดท้ายในช่วงการปราบกบฏเมืองกังหนำ แต่แล้วเขาก็มีเนื้องอก และป่วยตาย ในขณะที่กำลังเดินทางกลับเมืองหลวง

**อ้างอิง**
 Keffer, David.  "Outlaws of the Marsh: A Somewhat Less Than Critical Commentary". Poison Pie Publishing House. Retrieved 19 December 2016.- Miyamoto, Yoko (2011).  "Water Margin: Chinese Robin Hood and His Bandits" date=2020-11-28 . Demystifying Confucianism. Retrieved 19 December 2016.
หมวดหมู่:ตัวละครในซ้องกั๋ง
โยอาคิม กรัสซี

โยอาคิม กรัสซี (พ.ศ. 2380-19 สิงหาคม พ.ศ. 2447) หรือชื่อทับศัพท์แบบอื่น โจอาคิม แกรซี, โจอาคิม กราซี สถาปนิกชาวอิตาเลียนเชื้อสาย ออสเตรีย-ฝรั่งเศส ทำงานให้กับรัฐบาลสยามในปลายคริสต์ศตวรรษที่ 19 เป็นสถาปนิกชาวยุโรปคนแรกที่ได้รับการว่าจ้างโดยพระบาทสมเด็จพระจุลจอมเกล้าเจ้าอยู่หัว

**ประวัติ**
โยอาคิม กรัสซีเกิดที่เมืองกาโปดิสเตรียของจักรวรรดิออสเตรีย-ฮังการี (ปัจจุบันคือเมืองโคเพอร์ ประเทศสโลวีเนีย) เคยทำงานที่เมืองเซี่ยงไฮ้ระยะหนึ่งให้กับรัฐบาลฝรั่งเศส จากนั้นเดินทางสู่สยามโดยเริ่มทำงานกับห้างค้าไม้ของนายเอดวิน บอนเนอวิลล์ (Edwin Bonneville) ซึ่งห้างนี้ตั้งอยู่ย่านบางคอแหลม ต่อมาโยอาคิมเห็นว่าห้างค้าไม้ไม่รุ่งเรืองนักจึงคิดจะกลับยุโรป แต่ช่วงดังกล่าวมีคนว่าจ้างโยอาคิมให้ออกแบบก่อสร้างคองคอร์เดียคลับ (Concordia Club) เป็นสโมสรสำหรับชาวตะวันตกที่พำนักอยู่ในบางกอก จากนั้นใช้ชีวิตต่อในสยามประกอบอาชีพเป็นสถาปนิก เปิดบริษัทรับเหมาทำตึกเรือนต่าง ๆ และยังรับจ้างต่อเรือ รวมถึงมีกิจการวิ่งเรือกลไฟ โยอาคิม กรัสซี สมรสครั้งแรกกับ หลุยส์ นีโฮ มีบุตรด้วยกัน 3 คน สมรสครั้งสองกับ อเมเรีย สโต๊คเกอร์ มีบุตรด้วยกัน 2 คน
เขาตั้งบริษัทเอกชนต่างด้าวขึ้นเพื่อรับงานรับเหมาก่อสร้างโดยเฉพาะในนามของ Grassi Brothers and Co. ในบางกอก เมื่อ พ.ศ. 2418 
พ.ศ. 2436 นายโยอาคิมเปลี่ยนสัญชาติเป็นฝรั่งเศสเพื่ออาศัยช่องทางในการทำธุรกิจที่สยาม ลงทุนโครงการสร้างทางรถไฟกับมาเลเซีย ต่อมาอีก 10 ปี อันเนื่องจากสยามขัดแย้งกับฝรั่งเศส ทำให้โยอาคิมต้องเดินทางออกจากสยาม รวมเวลาทำงานในสยาม 23 ปี 

**ผลงาน**
 คองคอร์เดียคลับ ก่อน พ.ศ. 2416- อาคารบางหลังในพระราชวังบางปะอิน โดยเฉพาะพระที่นั่งวโรภาษพิมานและประตูเทวราชครรไล พ.ศ. 2415–2419- วัดนิเวศธรรมประวัติราชวรวิหาร พ.ศ. 2416–2418- บ้านของพระยาราชานุพันธ์ (สุดใจและทุ้ย บุนนาค) ก่อน พ.ศ. 2418- บ้านของเจ้าพระยาสุรวงษ์ไวยวัฒน์ (วร บุนนาค) ก่อน พ.ศ. 2418- เรือนรับรองราชทูตโปรตุเกส พ.ศ. 2418- วังบูรพาภิรมย์ พ.ศ. 2418–2423- วังพระองค์เจ้าสายสนิทวงศ์ พ.ศ. 2418–2425- วังพระองค์เจ้าสวัสดิโสภณ พ.ศ. 2419–2420- วังกรมหมื่นราชศักดิ์สโมสร พ.ศ. 2420 อย่างน้อย- วังสะพานถ่าน ราว พ.ศ. 2422- ศาลสถิตย์ยุติธรรม พ.ศ. 2423–2425- วังท่าพระ พ.ศ. 2423–2426- อนุสาวรีย์สมเด็จพระนางเจ้าสุนันทากุมารีรัตน์ที่สวนสราญรมย์ พ.ศ. 2423- โรงเรียนสุนันทาลัย พ.ศ. 2423- โรงพิมพ์ที่สะพานช้างโรงสี พ.ศ. 2424–2425- บ้านเจ้าหมื่นไววรนาถ พ.ศ. 2424–2425- วังใหม่ประทุมวัน พ.ศ. 2424–2427- โรงทหารหน้า พ.ศ. 2425–2427- โรงทหารม้า พ.ศ. 2426 อย่างน้อย- หอระฆังวัดคอนเซ็ปชัญ พ.ศ. 2426- โบสถ์นักบุญยอเซฟ พ.ศ. 2426–2434- ศุลกสถาน พ.ศ. 2427–2430- ป้อมพระจุลจอมเกล้า พ.ศ. 2427–2436- สุสานนายเฮนรี อาลาบาศเตอร์ พ.ศ. 2428- อาคารเก่าโรงเรียนอัสสัมชัญ พ.ศ. 2430–2433- ตึกวิกตอเรียและตึกเสาวภาคที่ศิริราชพยาบาล พ.ศ. 2431- ธนาคารฮ่องกงและเซี่ยงไฮ้ พ.ศ. 2431–2433- คุกมหันตโทษ พ.ศ. 2431–2434

**อ้างอิง**
หมวดหมู่:ชาวอิตาลีในประเทศไทย
หมวดหมู่:สถาปนิกชาวอิตาลี
แม่แบบ:ตารางคะแนนไทยลีก 3 ฤดูกาล 2563

กรุณาอ่านก่อนแก้ไข: อย่าลืมระบุวันที่อัปเดตข้อมูล (update)หลังแก้ไข: บางครั้งหน้าที่มีแม่แบบนี้อาจจะยังไม่อัปเดตในทันทีหลังบันทึก อาจจะต้องล้างแคชก่อนจึงจะเห็นการเปลี่ยนแปลง
ล่าง
ฮีโร ไฟนส์-ทิฟฟิน

ฮีโร โบร์การ์ด ฟอกเนอร์ ไฟนส์-ทิฟฟิน (อังกฤษ: Hero Beauregard Faulkner Fiennes-Tiffin) หรือชื่อในการแสดงว่า ฮีโร ไฟนส์-ทิฟฟิน เป็นนักแสดง, นายแบบ และโปรดิวเซอร์ชาวอังกฤษ เขาเป็นที่รู้จักจากบทบาท ฮาร์ดิน สก็อตต์ จากภาพยนตร์ของเน็ตฟลิกซ์เรื่อง อาฟเตอร์ (After) ในปี พ.ศ. 2562 และบทบาท ทอม ริดเดิ้ล อายุ 11 ปีในภาพยนตร์เรื่อง แฮร์รี่ พอตเตอร์กับเจ้าชายเลือดผสม (ซึ่งบทบาท ลอร์ดโวลเดอมอร์ แสดงโดย เรล์ฟ ไฟนส์ น้าชายของเขา)

**ประวัติ**
ฮีโร ไฟนส์-ทิฟฟิน เกิดเมื่อวันที่ 6 พฤศจิกายน พ.ศ. 2540 ณ ลอนดอน ประเทศอังกฤษ เป็นบุตรชายของ จอร์จ ทิฟฟิน ผู้กำกับภาพยนตร์ และ มาร์ธา ไฟนส์ ผู้กำกับภาพยนตร์, นักเขียน และผู้ผลิต โดยเขามีพี่น้องทั้งหมด 3 คน มีพี่ชายชื่อ ไททัน ไฟนส์-ทิฟฟิน และน้องสาวชื่อ เมอร์ซี ไฟนส์-ทิฟฟิน ซึ่งฮีโรเป็นสมาชิกคนหนึ่งของครอบครัว Twisleton-Wykeham-Fiennes และเขายังเป็นเหลนของ มอริซ ไฟนส์ เป็นหลานของ เรล์ฟ ไฟนส์ และโจเซฟ ไฟนส์ นักแสดงที่มีชื่อเสียง

**การเข้าสู่วงการบันเทิง**
ฮีโร ไฟนส์-ทิฟฟิน ได้ปรากฏตัวในบทบาทแสดงนำในภาพยนตร์เรื่อง Bigga than Ben ในปีพ.ศ. 2551 หลังจากนั้นเขาได้ทำการแคสติงบท ทอม ริดเดิ้ล พร้อมกับผู้อื่นอีกหลายพันคนที่มาแคสติงบทนี้และเขาถูกคัดเลือก ทำให้สำนักข่าวเขียนข่าวว่า 'เขาได้แสดงบทนี้เพราะความสัมพันธ์ทางครอบครัว' แต่ทาง เดวิด เยตส์ ผู้อำนวยการสร้างภาพยนตร์เรื่อง แฮร์รี่ พอตเตอร์กับเจ้าชายเลือดผสม ได้ออกมากล่าวว่า ฮีโร ไฟนส์-ทิฟฟิน สามารถค้นหา 'พื้นที่ของความมืด' ในการอ่านบทแต่ละบรรทัดได้ นอกจากนี้เขายังกล่าวเพิ่มอีกว่า 'เขาไม่ได้คัดเลือกเพราะความสัมพันธ์ของเขากับ เรล์ฟ ไฟนส์ ฮีโรเป็นนักแสดงที่มีสมาธิและมีวินัย รวมถึงมีมุมและอารมณ์มืด แสดงจิตวิญญาณของตัวละครที่สามารถทำให้บทบาท ทอม ริดเดิ้ล มีชีวิตขึ้นมาได้'
ในปี พ.ศ. 2561 ฮีโรถูกเปิดเผยผ่านทางเดอะนิวยอร์กไทมส์ว่าจะเป็นนักแสดงนำในภาพยนตร์เรื่อง After ในบทบาท ฮาร์ดิน สก็อตต์ ซึ่งถูกสร้างจากหนังสือที่ขายดีที่สุดอย่าง After และมีภาคต่อคือเรื่อง After We Collided ในปี พ.ศ. 2562 ได้มีประกาศออกมาว่า ฮีโร ไฟนส์-ทิฟฟิน จะทำการแสดงคู่กับนักแสดงหญิง โจฟีน แลงฟอร์ด ในบทบาทเดิม นอกจากนี้เขายังได้รับรางวัล 'Choice Drama Movie Actor' ในปี พ.ศ. 2562 อีกด้วย

**ผลงาน**

**ภาพยนตร์**
2551 
Bigga Than Ben  
สปาร์ทัก
2552 
Harry Potter and the Half-Blood Prince 
ทอม ริดเดิ้ล
2555 
Private Peaceful 
ยัง ชาร์ลี
2559 
Possession With Intent To Supply 
แจ็ค
2560 
ERDEM X H&M The Secret Life of Flowers 
อดัม
2562  
After
ฮาร์ดิน สก็อตต์
2563 
The Silencing 
บรูกส์
After We Collided 
ฮาร์ดิน สก็อตต์
2564 
After We Fell 
ฮาร์ดิน สก็อตต์

**ละครโทรทัศน์**
2561 
Safe  
โอน ฟูลเลอร์
The Tunnel  
ลีโอ
2562 
Cleaning Up 
เจ็ค

**รางวัล**

**อ้างอิง**
หมวดหมู่:นักแสดง
หมวดหมู่:นายแบบ
หมวดหมู่:บุคคลที่ยังมีชีวิตอยู่

** แหล่งข้อมูลอื่น**
 hero_ft- ฮีโร ไฟนส์-ทิฟฟิน ที่อินเทอร์เน็ตมูวีเดตาเบส
หมวดหมู่:บุคคลที่เกิดในปี พ.ศ. 2540
หมวดหมู่:นักแสดงภาพยนตร์ชาย
หมวดหมู่:นายแบบอังกฤษ
หมวดหมู่:นักแสดงชายจากลอนดอน
หมวดหมู่:ชาวอังกฤษเชื้อสายไอริช
หมวดหมู่:ชาวอังกฤษเชื้อสายสกอตแลนด์
หมวดหมู่:บุคคลจากลอนดอน
หมวดหมู่:ผู้มีชื่อเสียงทางโทรทัศน์
หมวดหมู่:ผู้มีชื่อเสียง
โฮเบี้ยว

โฮเบี้ยว (何苗, 189) หรือ เหอเหมียว ในภาษาจีนกลางชื่อรอง ฉู่ต๋า (叔达) บุคคลที่มีตัวตนจริงในประวัติศาสตร์ ยุคสิ้นราชวงศ์ฮั่น เป็นน้องชายของ โฮจิ๋น แม่ทัพใหญ่ในคราวปราบ กบฏโพกผ้าเหลือง และ พระนางโฮเฮา จักรพรรดินีใน พระเจ้าเลนเต้ 
เมื่อพระเจ้าเลนเต้เสด็จสวรรคตในวันที่ 13 พฤษภาคม ค.ศ. 189 และโฮจิ๋นได้ยก หองจูเปียน ขึ้นสืบราชบัลลังก์ตามคำแนะนำของ โจโฉ นายทหารคนสนิทเหล่า สิบขันที ก็เกรงว่าโฮจิ๋นจะกำจัดพวกตนเพื่อไม่ให้เป็นเสี้ยนหนามจึงได้ติดสินบนโฮเบี้ยวให้ไปเกลี้ยกล่อมโฮจิ๋นจนเป็นผลสำเร็จ แต่หลังจากนั้นไม่นานเหล่าสิบขันทีก็ได้สังหารโฮจิ๋นจนทำให้เหล่าลูกน้องผู้ติดตามเกิดความโกรธแค้นและสังหารหมู่เหล่าขันที โฮเบี้ยวถูกอู๋ควง(吳匡) ลูกน้องผู้ติดตามของโฮจิ๋นสังหารเพราะมีความเห็นอกเห็นใจแก่พวกขันทีที่ได้ลอบสังหารโฮจิ๋นในปี ค.ศ. 189

**ดูเพิ่ม == - รายชื่อบุคคลในยุคสามก๊ก (ฮ)
หมวดหมู่:ขุนนางจีน
วิกิพีเดีย:เสนอบทความคัดสรร/คาโรลที่ 2 แห่งโรมาเนีย

=== คาโรลที่ 2 แห่งโรมาเนีย**
 เสนอชื่อโดย Novaskosia (คุย)
สนับสนุน 
#  --Tvcccp  (cn:Yesona)  (Talk)  23:03, 7 พฤศจิกายน 2562 (+07)
#
คัดค้าน
#
#
เสนอแนะการปรับปรุง
#